Maudhui: Mpango huo unawalenga wahamiaji ambao wanategemea misaada kama ya chakula na makazi kwa zaidi ya mwaka mzima. 

Maombi yanaweza kukataliwa ikiwa serikali itaamua kuwa wanaweza kuwa mzigo wa kutegemea misaada katika miaka ijayo. 

''Mabadiliko haya yatachangia kujikimu wenyewe na sio kuwa tegemezi'' maafisa walisema. 

Utaratibu mpya unaojulikana kama ''namna ya kujitegemea'' ulichapishwa katika mpango wa serikali siku ya Jumatatu, na utaanza kufanya kazi tarehe 15 Oktoba. 

Nani ataathirika?

Wahamiaji ambao tayari ni wakazi wa kudumu wa Marekani wao hawatoathiriwa sana na mpango huu. 

Pia hauwahusu wakimbizi na wanaoomba hifadhi. Lakini wale wanaoomba kuongezewa muda wa viza zao pamoja na kadi ya kijani ama uraia wa Marekani waathiriwa na mabadiliko hayo. 

Wale ambao hawajafikia kiwango cha kipato kinachotakiwa na wanaweza kuegemea  kwenye huduma ya bure ya afya ama nyumba watatakiwa wasiingie nchini Marekani, na wale ambao tayari wapo nchini wanaweza wakakataliwa maombi yao ya kuongeza muda wa kuishi. 

Wahamiaji ambao ni masikini na wanaotegemea msaada wa chakula wanalengwa na Trump

Inakadiriwa zaidi ya watu milioni 22 ni wakazi halali wa Marekani lakini hawana uraia na wengi wao wataathiriwa na mpango huu. 

Wanaharakati wa haki za kiraia wamesema kuwa mpango huu unalengo la kuwafikia wahamiaji wa kipato cha chini. Kituo cha sheria cha wahamiaji (NILC) kimesema kuwa watamshitaki rais Donald Trump ili mpango huo usifanye kazi. 

Lakini ikulu ya Marekani imesema kuwa mfumo huo unawasaidia wahamiaji wenye ndugu kuliko wale ambao wanaojitegemea wenyewe. 

Mabadiliko yanayoendana na mipango ya Trump?

Na Anthony Zurcher, Ripota wa BBC Amerika Kaskazini

Ingawa malengo ya Donald Trump wakati wa Kampeni ya uraisi mwaka 2016 yalikua katika hatari ambayo aliiona ya wahamiaji ambao hawajasajiliwa, ni wazi kuwa, mpango wake wa muda mrefu ni kupunguza idadi ya wahamiaji , wote halali na wasio halali. 

Tangu kuapishwa kwake, Rais Trump amepunguza idadi ya wakimbizi wanaoingia Marekani kila mwaka. Ikulu ya White...\nMaudhui yaliyotangulia yanaweza kufupishwa kama ifuatavyo:
Uongozi wa Rais wa Marekani Donald Trump una mpango wa kuhakikisha unazidisha ugumu kwa wahamiaji masikini ambao wanatakiwa kuongezewa muda wa viza zao ama kupata kadi ya kudumu ya makazi (kadi ya kijani).